Сухапутныя войскі Рэспублікі Беларусь

**Сухапу́тныя во́йскі Рэспу́блікі Белару́сь** — адзін з відаў Узброеных сілаў Рэспублікі Беларусь.

У Рэспубліцы Беларусь *Сухапутныя войскі* з’яўляюцца самым шматлікім і рознабаковым па баявым складзе відам Узброеных Сіл. Яны валодаюць вялікай агнявой і ўдарнай магутнасцю, высокай манеўранасцю і самастойнасцю.

*Сухапутныя войскі* прызначаны для вырашэння задач па адбіццю ўдараў праціўніка і яго разгрому ў выпадку развязвання ім агрэсіі. Выкарыстоўваючы абаронныя магчымасці, *Сухапутныя войскі* ў стане эфектыўна весці барацьбу з наземным і паветраным праціўнікам ва ўзаемадзеянні з Ваенна-паветранымі сіламі і войскамі супрацьпаветранай абароны.

*Сухапутныя войскі* складаюцца з родаў войскаў і спецыяльных войскаў. Роды войскаў і спецыяльныя войскі ў залежнасці ад характару задач, якія яны выконваюць, маюць уласцівыя ім узбраенне, ваенную тэхніку і арганізацыю.

Для вырашэння баявых задач *Сухапутныя войскі* маюць у сваім складзе механізаваныя злучэнні, ракетныя войскі і артылерыю, воінскую СПА, спецыяльныя войскі, часці і ўстановы тылавога і тэхнічнага забеспячэння.

## Задачы Сухапутных войскаў 
### У мірны час: 
* падтрыманне баявога патэнцыялу, баявой і мабілізацыйнай гатоўнасці органаў кіравання, злучэнняў, воінскіх часцей і ўстаноў *Сухапутных войскаў* на ўзроўні, які забяспечвае адбіццё нападу лакальнага маштабу;
* забеспячэнне пераводу войскаў з мірнага на ваенны час ва ўстаноўленыя тэрміны для выканання задач па адбіццю агрэсіі суперніка;
* нясенне баявога дзяжурства вылучанымі сіламі і сродкамі;
* падрыхтоўка органаў кіравання і войскаў да вядзення баявых дзеянняў і выканання іншых задач у адпаведнасці з іх прызначэннем;
* стварэнне і ўтрыманне запасаў узбраення, ваеннай тэхнікі і матэрыяльных сродкаў у аб’ёмах, якія забяспечваюць гарантаванае рашэнне задач, якія стаяць перад *Сухапутнымі войскамі*;
* удзел у ліквідацыі наступстваў аварый, катастроф і стыхійных бедстваў;
* падтрыманне на высокім узроўні маральна-псіхалагічнага стану асабовага складу.

### У ваенны час: 
* выкананне задач па плану стратэгічнага разгортвання Узброеных Сіл Рэспублікі Беларусь;
* лакалізацыя (спыненне) магчымых ваенных канфліктаў, адбіццё агрэсіі праціўніка боегатовымі ў мірны час часцямі *Сухапутных войскаў*, а пры неабходнасці — з адмабілізаваннем злучэнняў і часцей;
* адбіццё нападу ў любых умовах стратэгічнай абстаноўкі як самастойна, так і сумесна з узброенымі сіламі саюзнікаў;
* правядзенне сумесна з ВПС і войскамі СПА Узброеных Сіл Рэспублікі Беларусь (пры ўдзеле узброеных сіл краін СНД, якія падпісалі Дагавор аб калектыўнай бяспецы) абарончых і контрнаступальнай аперацый па разгрому агрэсара;
* нанясенне паражэння праціўніку і стварэнне перадумоў да спынення ваенных дзеянняў;
* фарміраванне і падрыхтоўка рэзерваў, папаўненне страт войскаў у асабовым складзе, узбраенні і ваеннай тэхніцы па спецыяльнасцях і наменклатуры *Сухапутных войскаў*.

Аснову *Сухапутных войскаў* складаюць аператыўныя групіроўкі на Заходнім і Паўночна-заходнім аперацыйных накірунках, якія здольны ва ўмовах мірнага часу выканаць задачы па лакалізацыі і нейтралізацыі ўзброенага канфлікту, а пры неабходнасці весці лакальную вайну, забяспечваючы своечасовае аператыўна-стратэгічнае разгортванне ўсіх Узброеных Сіл, усёй ваеннай арганізацыі дзяржавы .

Арганізацыйна *Сухапутныя войскі* складаюцца з аператыўных групіровак войскаў, злучэнняў, воінскіх часцей родаў войскаў і спецыяльных войскаў, навучальных і іншых воінскіх часцей.

## Структура 
Сухапутныя войскі непасрэдна кіруюцца Міністэрствам абароны і арганізацыйна падзяляюцца на два аператыўных камандавання: Заходняе (польскі кірунак, штаб у Гродна) і Паўночна-Заходняе (прыбалтыйскі кірунак, штаб у Барысаве), а таксама асобныя воінскія часткі.

Колькасць асабовага складу Сухапутных войскаў па стану на 2022 год — 11.7 тыс. чалавек.

### Злучэнні і часці Сухапутных Войскаў цэнтральнага падпарадкавання 
### Злучэнні і часці Сухапутных Войскаў Заходняга аператыўнага камандавання 
### Злучэнні і часці Сухапутных Войскаў Паўночна-заходняга аператыўнага камандавання 
### Тэхніка і ўзбраенне 
Сухапутныя войскі маюць на ўзбраенні танкі, баявыя машыны пяхоты, бронетранспарцёры, артылерыю рознай магутнасці і прызначэння, супрацьтанкавыя ракетныя комплексы, зенітныя ракетныя комплексы, сродкі кіравання, аўтаматычную стралковую зброю.

Дадзеныя аб колькасці ўзятыя з IISS Military Balance 2022.

## Спасылкі 
* Сайт Міністэрства абароны Беларусі 
 


Катэгорыя:З’явіліся ў 1992 годзе
Беларусь